Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: szervek hivatásos állományú tagjainak szolgálati viszonyáról szóló 1996. évi XLIII. törvény 37. § (1) és 302. § (1) és
Paragraph Index: 91

1. A foglalkozás gyakorlása során előforduló legfontosabb feladatcsoportok, feladatok 1.1. A büntetés-végrehajtási intézet, intézmény őrzése és védelme: — az intézet területére beléptetés és kiléptetés; — a járművek rakodásának ellenőrzése; — őri, ügyeleti, készenléti és járőri feladatok; — fegyveres biztosítás; — szolgálati hely átadása-átvétele. 1.2. A fogvatartottak őrzése, felügyelete és ellenőrzése: — kijelölt zárkába, lakóhelyiségbe helyezés; — az előírt motozás végrehajtása; — a házirend szabályainak megkövetelése; 1999/47. szám — a fogvatartott egyéni és közösségi nevelésének elősegítése, a nevelő tájékoztatása a fogvatartottak magatartásáról; — a felügyeletére bízott körletrész, zárka, lakó- és egyéb helyiségek ajtóinak a zárva tartása, a kulcsok átadása az esti létszámellenőrzés után; — a napirendben meghatározott esetekben a fogvatartott elhelyezése és kiadása a körletből; — az elkülönített és magánelzárást töltő fogvatartottak ellenőrzése; — annak megakadályozása, hogy a fogvatartott a körletrészt engedély nélkül elhagyja, a körlet, a zárka vagy más helyiség kulcsát megszerezze; — a körletből anyagok, felszerelési és berendezési tárgyak engedély nélküli kivitelének, illetve a körletbe bevitelének a megakadályozása; — elektromos zárrendszer kezelése, működtetése, áramtalanítása; — a fogva tartás rendjét és biztonságát veszélyeztető cselekmény elkövetésének megakadályozása; — a szabaduló fogvatartottak szabaduló zárkába helyezése, illetve a szabaduláskor tiltott tárgy kivitelének megakadályozása; — munkára kivonuláskor a fogvatartottak név- és létszám szerinti átvétele, az átvétel igazolása, a munka befejezése után a fogvatartottak létszám szerinti visszaadása, a visszavétel igazoltatása; — a fogvatartottak zárt rendben történő kísérése a munkaterületre, a munka befejezése után a körletbe; — a ki- és bevonulás biztosítása; — munkakezdés előtt a munkakövetelmények és a munkavégzéssel összefüggő szabályok ismertetése a fogvatartottakkal; — a fogvatartottak foglalkoztatásának szervezése úgy, hogy létszámukat, magatartásukat és tevékenységüket munka közben ellenőrizni lehessen; — a fogvatartottaktól a fegyelem és munkarend megtartásának, a munka folyamatos végzésének a megkövetelése; — a fogvatartott megakadályozása abban, hogy = a kijelölt munkaterületet kíséret, illetve engedély nélkül elhagyja, = illetéktelen személlyel érintkezzék, csomagot, levelet, üzenetet és tiltott tárgyat átvegyen vagy átadjon, = az intézet biztonságára fokozott veszélyt jelentő mérget, alkoholt, az egészség károsítására vagy tűz okozására alkalmas anyagot elvigyen, = anyagot, gépet, munkaeszközt, terméket (terményt) jogtalanul használjon, megrongáljon, használhatatlanná tegyen, megsemmisítsen, = magánjellegű munkát végezzen; — a biztonságra veszélyes szerszámokról és anyagokról nyilvántartás vezetése, a munkakezdéskor kiadásuk, a befejezésekor visszavételük, átvétel elismertetése a fogvatartott aláírásával, visszavételének igazolása saját aláírásával; — a használaton kívüli és a biztonságra veszélyes szerszámok tárolása olyan helyen, ahol fogvatartott nem fér hozzá; — annak biztosítása, hogy a biztonságra fokozott veszélyt jelentő méreg, alkohol, egészség károsítására vagy tűz okozására alkalmas anyagok tárolási helyén a fogvatartott csak kíséret mellett tartózkodhasson; — a munka befejezése után a fogvatartottak motozása; — a szabad levegőn tartózkodás megkezdése előtt és után a tartózkodásra szolgáló terület biztonsági ellenőrzése; — a szabad levegőn tartózkodásra szolgáló terület biztonságra veszélyes pontjainak ismerete és fokozott figyelése; — a szabad levegőn tartózkodó fogvatartottak mozgásának, magatartásának figyelése, rendkívüli esemény megakadályozása; — rendellenesség, fegyelmezetlenség azonnali jelentése; — látogatás végrehajtása a jogszabályoknak és a belső utasításoknak megfelelően; — nem büntetés-végrehajtási fekvőbeteg-gyógyintézetben elhelyezett fogvatartott őrzése, felügyelete és ellenőrzése. 1.3. A különleges biztonságú körletbe helyezettek felügyelete és ellenőrzése. 1.4. A fogvatartott szállítása, előállítása és kísérése: — szállítás, előállítás, kísérés végrehajtása a szállítási terv és az eligazítás alapján; — a fogvatartottak átadása-átvétele; — az elkülönítés biztosítása. 1.5. A büntetés-végrehajtás rendjét sértő cselekmények megelőzése és megszakítása. A rendkívüli események megelőzésének biztonsági intézkedései (biztonsági elkülönítés, személymotozás, biztonsági ellenőrzés, biztonsági szemle, rendkívüli szolgálat, készenléti szolgálat). 1.6. Kényszerítő eszközök alkalmazása (testi kényszer, könnygázszóró palack, bilincs, gumibot, szolgálati kutya, lőfegyver alkalmazása). 1.7. A büntetés-végrehajtási szerv működésének, a fogva tartás rendjének és biztonságának fenntartása érdekében rendszeresített biztonsági berendezések és technikai eszközök alkalmazása: — védelmi építmények, őrhelyek és azok technikai berendezésének használata; — jelző, riasztó technikai eszközök és rendszerek, zárt láncú televízió rendszer működtetése. 1999/47. szám 1.8. Ügyiratkezelés, nyilvántartás: — az ügyiratok kezelése az ügykezelési szabályoknak megfelelően; — a rendszeresített okmányok és nyilvántartások vezetése. 1.9. Büntetés-végrehajtási intézetek, intézmények ellátása: — részvétel a működéshez szükséges anyagi, technikai ellátás biztosításában; — a különböző anyagok, eszközök raktározása; — az intézet, intézmény biztonságtechnikai rendszerének biztosítása, üzemeltetése és karbantartása; — a gépjárművek és a közüzemi berendezések karbantartása és üzemeltetése. 1.10. Egészségügyi ellátás: — a fogvatartottak egészségügyi ellátása során szükséges őrzési, felügyeleti és ellenőrzési feladatok végrehajtása.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes